ΓΡΑΠΤΗ ΕΡΩΤΗΣΗ E-2022/01

υποβολή: Elizabeth Lynne (ELDR) προς το Συμβούλιο

(12 Ιουλίου 2001)

Θέμα: Αμερικανική μελέτη για τις σεξουαλικές προτάσεις προς παιδιά στο Διαδίκτυο

Θα λάβει το Συμβούλιο μέτρα προς εξέταση των πρόσφατων ευρημάτων μελετών των ΗΠΑ που καταδεικνύουν ότι το ένα στα πέντε παιδιά που 'ταξιδεύουν' τακτικά στο Διαδίκτυο έχει προσεγγιστεί από αγνώστους με σεξουαλικές προτάσεις, τουλάχιστον μία φορά κατά το παρελθόν έτος· Οι μελέτες καταδεικνύουν ότι ούτε η χρήση φίλτρων του Διαδικτύου, ούτε η γονική παρακολούθηση της εκ μέρους των παιδιών χρήσης του Διαδικτύου μειώνουν την πιθανότητα σεξουαλικής προσέγγισης των παιδιών από κάποιον άγνωστο online. Λόγω της παγκόσμιας διάδοσης του Διαδικτύου, είναι απίθανο ναπάρχουν αυτές οι τάσεις μόνον στις ΗΠΑ. Κατά συνέπεια, σκοπεύει το Συμβούλιο να πραγματοποιήσει παρεμφερείς ευρωπαϊκές έρευνες σε συνέχεια των αμερικανικών αποτελεσμάτων· Επιπλέον, δέχεται το Συμβούλιο ότι τέτοιες μελέτες θέτουν επί τάπητος την ανάγκη περαιτέρω πανευρωπαϊκής δράσης στον τομέα αυτό βάσει των προγραμμάτων STOP και Daphne και της πρόσφατα εγκριθείσης πρωτοβουλίας της Σουηδικής Προεδρίας για την καταπολέμηση της σεξουαλικής εκμετάλλευσης των παιδιών και της παιδικής πορνογραφίας· Εάν ναι, ποια μελλοντική δράση προβλέπεται·

Η βασική μελέτη στην οποία αναφέρομαι είναι: Kimberly J. Mitchell, PhD; David Finkelhor, PhD; Janis Wolak, JD, Risk Factors for and Impact of Online Sexual Solicitation of Youth. Εφημερίδα της American Medical Association, Τεύχος 285, αριθ. 23, 20 Ιουνίου 2001.

Υπάρχει επίσης παρεμφερής έκθεση του Pew Internet and American Life Project. Πρόκειται να δημοσιευθεί καθ' ολοκληρίαν πολύ σύντομα.

Απάντηση

(6 Δεκεμβρίου 2001)

Το Συμβούλιο παρακολουθεί με ανησυχία την κατάχρηση που γίνεται στη χρήση του Διαδικτύου, ειδικότερα στις περιπτώσεις που αφορούν παιδιά. Η Κοινότητα έχει ήδη αναλάβει δράσεις στο χώρο της προστασίας των ανηλίκων όσον αφορά τις οπτικοακουστικέςπηρεσίες και τιςπηρεσίες πληροφόρησης, όπως αναφέρεται στη Σύσταση του Συμβουλίου της 24.9.98 για την προστασία των ανηλίκων και της ανθρώπινης αξιοπρέπειας στον τομέα των οπτικοακουστικώνπηρεσιών και τωνπηρεσιών πληροφόρησης(1), σύσταση η οποία συνδέεται στενά με το πολυετές κοινοτικό πρόγραμμα δράσης για την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα(2). Το πρόγραμμα αυτό ακολούθησε την ανακοίνωση της Επιτροπής σχετικά με το παράνομο και βλαβερό περιεχόμενο στο Ίντερνετ.

Όσον αφορά τη σύσταση, η οποία είναι πράγματι το πρώτο κοινοτικό νομικό όργανο στο χώρο αυτό, θα πρέπει επίσης να σημειωθεί ότι η Επιτροπή δημοσίευσε (στις 27 Φεβρουαρίου 2001) έκθεση αξιολόγησης σχετικά με την εφαρμογή της και ότι, στις 26 Ιουνίου 2001, το Συμβούλιο ενέκρινε συμπεράσματα(3) σχετικά με αυτή την αξιολόγηση, όπου καλούνται τα κράτη μέλη και η Επιτροπή να συνεχίσουν το έργο τους στο πλαίσιο της σύστασης και στις ενδεδειγμένες σφαίρες της αρμοδιότητάς τους.

Στη συνάρτηση αυτή το Συμβούλιο θα ήθελε να επισημάνει ότι, δεδομένου ότι το παρόν πρόγραμμα STOP II, που εγκρίθηκε στις 28.6.2001, θα εφαρμόζεται μέχρι το τέλος του 2002, και ότι το πρόγραμμα Daphne, που εγκρίθηκε στις 24.1.2000, θα εφαρμόζεται μέχρι το τέλος του 2003, είναι πολύ ενωρίς να διατυπωθούν απόψεις σχετικά με τη δυνατότητα συνέχισης αυτών των προγραμμάτων.

(1) ΕΕ L 270 της 7.10.1998.

(2) ΕΕ L 33 της 6.2.1999.

(3) ΕΕ C 213 της 31.7.2001.